**Hajdúszoboszlói Polgármesteri Hivatal**

**Jogi Igazgatási és Ügyrendi Bizottsága**

**4200 Hajdúszoboszló, Hősök tere 1.**

Ügyiratszám: HSZ/34272/2023.

**K I V O N A T**

**Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága 2023. november 23-án tartott nyílt ülésének jegyzőkönyvéből**

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán,   
Marosi György Csongor, Máté Lajos) ellenszavazat és tartózkodás nélkül elfogadta a napirendi javaslatot. (A döntéshozatalban 4 fő vett részt.)

**102/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatot.

**Napirend**

1. Előterjesztés a Hajdúszoboszlói Gyermeksziget Bölcsőde Szakmai programjának módosításáról *(2. számú testületi előterjesztés)*

Előterjesztő: Dede Erika irodavezető

1. Javaslat iskolavédőnői körzetek módosításáról *(3. számú testületi előterjesztés)*

Előterjesztő: Dede Erika irodavezető

1. Előterjesztés a Bocskai István Múzeum Szervezeti és Működési Szabályzatának módosítására *(5. számú testületi előterjesztés)*

Előterjesztő: Dr. Morvai Gábor jegyző

1. Előterjesztés a 3337/16 hrsz-ú ingatlannak cca. 1400 m2 nagyságú területrész haszonbérbeadására vonatkozóan *(7. számú testületi előterjesztés)*

Előterjesztő: Dr. Morvai Gábor jegyző

1. Előterjesztés a 3337/17 hrsz-ú ingatlannak cca. 1600 m2 nagyságú területrész haszonbérbeadására vonatkozóan *(8. számú testületi előterjesztés)*

Előterjesztő: Dr. Morvai Gábor jegyző

1. Előterjesztés a nem közművel gyűjtött háztartási szennyvíz gyűjtése, szállítása közszolgáltatás ellátására vonatkozó pályázat kiírásáról *(11. számú testületi előterjesztés)*

Előterjesztő: Szilágyiné Pál Gyöngyi irodavezető

1. Javaslat a 25/2015. (IX. 10.) önkormányzati rendelet módosítására – nem közművel összegyűjtött háztartási szennyvíz begyűjtése *(13. számú testületi előterjesztés)*

Előterjesztő: Szilágyiné Pál Gyöngyi irodavezető

1. Előterjesztés Hajdúszoboszló Város Önkormányzata Képviselő-testületének a helyi adókról szóló 22/2012. (XI. 29.) önkormányzati rendelete módosításáról *(21. számú testületi előterjesztés)*

Előterjesztő: dr. Morvai Gábor jegyző, dr. Sléder Tamás aljegyző

Csak a bizottság által tárgyalandó napirend

1. Előterjesztés a polgármester 2023. évi jutalmazásáról

Előterjesztő: dr. Morvai Gábor jegyző

Felelős: bizottsági elnök

Határidő: azonnal

1. **napirend**

***Előterjesztés a Hajdúszoboszlói Gyermeksziget Bölcsőde Szakmai programjának módosításáról***

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán,   
Marosi György Csongor, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt. Az előterjesztésben foglaltak alapján a következő határozatot hozta:

**103/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy támogassa a Hajdúszoboszlói Gyermeksziget Bölcsőde (4200 Hajdúszoboszló, Rákóczi utca 23-25. szám alatti) intézmény a felülvizsgált és kibővített, egységes szerkezetbe foglalt Szakmai Programját 1-2. számú mellékleteivel együtt. Ezzel egyidejűleg a működést engedélyező hatóság részére az egységes Szakmai Program benyújtásával kapcsolatosban keletkező dokumentumok aláírásával hatalmazza fel Hajdúszoboszló Város Önkormányzatának Polgármesterét.

Felelős: bizottsági elnök

Határidő: 2023. november 23.

1. **napirend**

***Javaslat iskolavédőnői körzetek módosításáról***

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán,   
Marosi György Csongor, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**104/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének az egészségügyi alapellátás körzeteinek meghatározásáról szóló 19/2010. (XII. 16.) önkormányzati rendelete módosításának elfogadását.

Felelős: bizottsági elnök

Határidő: 2023. november 23.

1. **napirend**

***Előterjesztés a Bocskai István Múzeum Szervezeti és Működési Szabályzatának módosítására***

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán,   
Marosi György Csongor, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**105/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy hagyja jóvá a Bocskai István Múzeum 2. sz. mellékletben kiadott, módosítással egybeszerkesztett Szervezeti és Működési Szabályzatát.

Továbbá, hogy járuljon hozzá, hogy a Bocskai István Múzeum a 2024. évi költségvetése terhére a 2023. évben előzetesen megkötött, a pénzügyi rendszerben jövő évi kötelezettségvállalásként rögzítésre kerülő, előzetesen forrást nem igénylő szerződésekre kötelezettséget vállaljon, legfeljebb 10 millió forint erejéig.

Felelős: bizottsági elnök

Határidő: 2023. november 23.

1. **napirend**

***Előterjesztés a 3337/16 hrsz-ú ingatlannak cca. 1400 m2 nagyságú területrész haszonbérbeadására vonatkozóan***

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán,   
Marosi György Csongor, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**106/2023. (X. 26.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága nem javasolja Hajdúszoboszló Város Önkormányzata Képviselő-testületének, hogy a bérlő a haszonbérelt területen épületet, építményt csak az önkormányzat kifejezett engedélyével helyezhessen el.

Felelős: bizottsági elnök

Határidő: 2023. november 23.

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán,   
Marosi György Csongor, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**107/2023. (X. 26.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének az alábbi határozati javaslat elfogadását:

Hajdúszoboszló Város Önkormányzatának Képviselő-testülete hozzájárulását adja a 3337/16 hrsz-ú ingatlanból a 332/2023.(X.26.) Kt. határozatban foglaltak szerinti HÉSZ módosításával érintett cca 1400 m2 nagyságú területrész bérbeadásához az ingatlan árverésen történő értékesítéséig. A haszonbérbeadásra nyilvános árverési eljárás keretén belül kerül sor az alábbi feltételekkel:

* A bérleti idő hossza határozatlan, 30 napos felmondási határidővel.
* A haszonbérlő köteles az ingatlant karbantartani, a füves terület kaszálásáról gondoskodni, az ingatlanon lévő fákat, cserjéket nem vághatja ki.
* Haszonbérlő a területen épületet, építményt csak az önkormányzat kifejezett engedélyével helyezhet el.
* Haszonbérlő a haszonbérleti idő lejártával az ingatlant köteles a Haszonbérbeadó részére eredeti állapotában visszaadni.
* Haszonbérlő a területet kerítéssel lekerítheti, azonban csak olyan kerítéselemeket használhat, melyet a Haszonbérleti idő lejártával maradéktalanul (talajszinten és talajban is) , építési törmelék hátra hagyása nélkül el tud bontani.
* Az árverésen az induló bérleti díj mértéke 336.000,-Ft/év.

A Képviselő-testület felkéri a Polgármesteri Hivatal Önkormányzati Iroda Vagyonkezelését az árverési eljárás lebonyolítására.

A Képviselő-testület felhatalmazza a Polgármestert a bérleti szerződés aláírására.

Felelős: bizottsági elnök

Határidő: 2023. november 23.

1. **napirend**

***Előterjesztés a 3337/17 hrsz-ú ingatlannak cca. 1600 m2 nagyságú területrész haszonbérbeadására vonatkozóan***

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán,   
Marosi György Csongor, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**108/2023. (X. 26.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága nem javasolja Hajdúszoboszló Város Önkormányzata Képviselő-testületének, hogy a bérlő a haszonbérelt területen épületet, építményt csak az önkormányzat kifejezett engedélyével helyezhessen el.

Felelős: bizottsági elnök

Határidő: 2023. november 23.

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán,   
Marosi György Csongor, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**109/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének az alábbi határozati javaslat elfogadását:

Hajdúszoboszló Város Önkormányzatának Képviselő-testülete hozzájárulását adja a 3337/17 hrsz-ú ingatlanból a 332/2023.(X.26.) Kt. határozatban foglaltak szerinti cca. 1600 m2 nagyságú területrész bérbeadásához. A haszonbérbeadásra nyilvános árverési eljárás keretén belül kerül sor az alábbi feltételekkel:

* A bérleti idő hossza határozatlan, 30 napos felmondási határidővel.
* Az ingatlan erdő művelési ág alatt áll, így hasznosítására csak a vonatkozó jogszabályok maradéktalan betartása mellett van lehetőség. A haszonbérlő köteles az ingatlant karbantartani, a füves terület kaszálásáról gondoskodni, az ingatlanon lévő fákat, cserjéket nem vághatja ki.
* Haszonbérlő a területen épületet, építményt csak az önkormányzat kifejezett engedélyével helyezhet el.
* Haszonbérlő a haszonbérleti idő lejártával az ingatlant köteles a Haszonbérbeadó részére eredeti állapotában visszaadni.
* Haszonbérlő a területet kerítéssel lekerítheti, azonban csak olyan kerítéselemeket használhat, melyet a Haszonbérleti idő lejártával maradéktalanul (talajszinten és talajban is), építési törmelék hátra hagyása nélkül el tud bontani. Haszonbérlő a kerítést csak úgy helyezheti el, hogy a meglévő faállományban a telepítés kárt ne okozzon.
* Az árverésen az induló bérleti díj mértéke 384.000,-Ft/év.

A Képviselő-testület felkéri a Polgármesteri Hivatal Önkormányzati Iroda Vagyonkezelését az árverési eljárás lebonyolítására.

A Képviselő-testület felhatalmazza a Polgármestert a bérleti szerződés aláírására.

Felelős: bizottsági elnök

Határidő: 2023. november 23.

1. **napirend**

***Előterjesztés a nem közművel gyűjtött háztartási szennyvíz gyűjtése, szállítása közszolgáltatás ellátására vonatkozó pályázat kiírásáról***

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán,   
Marosi György Csongor, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**110/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy támogassa a nem közművel összeggyűjtött háztartási szennyvíz gyűjtése, szállítása közszolgáltatása ellátására vonatkozó pályázati kiírást az előterjesztésben foglaltak szerint.

Felelős: bizottsági elnök

Határidő: 2023. november 23.

1. **napirend**

***Javaslat a 25/2015. (IX. 10.) önkormányzati rendelet módosítására – nem közművel összegyűjtött háztartási szennyvíz begyűjtése***

A Jogi, Igazgatási és ÜgyrendiBizottság 0 igen és 5 ellenszavazat (Kocsis Róbert, Jónás Kálmán, Marosi György Csongor, Máté Lajos, dr. Nagy Gábor) mellett tartózkodás nélkül nem fogadta el a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**111/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága nem javasolja a Hajdúszoboszló Város Önkormányzata Képviselő-testületének, hogy elfogadja a nem közművel összegyűjtött háztartási szennyvíz gyűjtése, szállítása közszolgáltatás ellátását végző Loós és Társa Kft.-nek a közszolgáltatási szerződés felmondási időn belül, 2024. január 1-től 2024. április 26-ig tartó időszakra vonatkozó díjemelési javaslatát.

Felelős: bizottsági elnök

Határidő: 2023. november 23.

1. **napirend**

***Előterjesztés Hajdúszoboszló Város Önkormányzata Képviselő-testületének a helyi adókról szóló 22/2012. (XI. 29.) önkormányzati rendelete módosításáról***

A Jogi, Igazgatási és ÜgyrendiBizottság 3 igen (Kocsis Róbert, Jónás Kálmán,   
dr. Nagy Gábor) és 2 ellenszavazattal (Marosi György Csongor, Máté Lajos) tartózkodás nélkül elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**112/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének az idegenforgalmi adó 590 Ft-ról 600 Ft-ra emelésének elfogadását.

Felelős: bizottsági elnök

Határidő: 2023. november 23.

A Jogi, Igazgatási és ÜgyrendiBizottság 3 igen (Kocsis Róbert, Jónás Kálmán,   
dr. Nagy Gábor) és 1 ellenszavazattal (Máté Lajos) 1 tartózkodás (Marosi György Csongor) mellett elfogadta a határozati javaslatot. A döntéshozatalban 5 fő vett részt. Az előterjesztésben foglaltak alapján a következő határozatot hozta:

**113/2023. (XI. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy a fizetendő adó mértéke 2000,-Ft/m2 legyen az olyan munkásszállásként hasznosított szállásépületnek vagy üdülőnek minősülő építmények esetén, ahol a szállásadó a turisztikai térségek fejlesztésének állami feladatairól szóló 2016. évi CLVI. törvény 6/B. alcímében foglalt adatszolgáltatásra nem köteles.

Felelős: bizottsági elnök

Határidő: 2023. november 23.

1. **napirend**

***Előterjesztés a polgármester 2023. évi jutalmazásáról***

A Jogi, Igazgatási és ÜgyrendiBizottság 3 igen (Kocsis Róbert, Jónás Kálmán,   
dr. Nagy Gábor) és 1 ellenszavazattal (Máté Lajos) tartózkodás nélkül elfogadta a határozati javaslatot. A döntéshozatalban 4 fő vett részt. Marosi György Csongor nem vett részt a szavazásban. Az előterjesztésben foglaltak alapján a következő határozatot hozta:

**114/2023. (XI. 23.) JIÜB határozat**

A Jogi, Igazgatási és Ügyrendi Bizottság Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról szóló 18/2019. (XI. 7.) önkormányzati rendelete 23. § (3) bekezdésében foglalt hatáskörében eljárva az alábbi határozati javaslatot a Képviselő-testület elé terjeszti:

Hajdúszoboszló Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 225/H. § (1) bekezdésében foglalt felhatalmazás alapján, a Jogi, Igazgatási és Ügyrendi Bizottság javaslatára úgy határoz, hogy hathavi alapilletményének megfelelő összegű jutalomban részesíti Czeglédi Gyula polgármestert a 2023. évben végzett eredményes munkájáért. A jutalom kifizetésének forrása a 7/2023. (II. 23.) önkormányzati rendelet 8/b. melléklet 3/ÖK sora.

A Bizottság felkéri az elnököt, hogy kezdeményezze a döntés napirendre vételét a Képviselő-testület soron következő ülésén.

Felelős: bizottsági elnök

Határidő: 2023. november 23.

A kivonat hiteléül:

Hajdúszoboszló, 2023. december 11.

Fehér Adrienn sk. leíró